To σπίτι της Καλλιόπης είναι ένας κουκλίστικος χώρος στην υπέροχη Δρυοπίδα της Κύθνου. Το προτείνουμε ανεπιφύλακτα! Λειτουργικό, καθαρό, προσεγμένα και κομψά διακοσμημένο και με όλα τα απαραίτητα. Το σπίτι βρίσκεται σε όμορφη τοποθεσία και φτάνει κανείς ακολουθώντας πέτρινο καλντερίμι με μεγάλα πλατύσκαλα. Απέχει 5'-7' με τα πόδια από το δημόσιο πάρκιγκ και έχει λίγη ανηφοροκατηφόρα (κάτι που αξίζει να γνωρίζουν επισκέπτες ηλικιωμένοι, με κινητικά προβλήματα, καρότσι κ.λπ)
Φιλοξενηθήκαμε 2 ζευγάρια και ευχαριστηθήκαμε πολύ τη διαμονή μας! Η επικοινωνία μας με την οικοδέσποινα ήταν άψογη και παρ'όλο που δεν είχαμε την ευκαιρία να τη γνωρίσουμε από κοντά, μας έδωσε πολύτιμες πληροφορίες για το νησί, τις παραλίες, τα στέκια κ.λπ.
Την ευχαριστούμε πολύ για τη φιλοξενία, τις κάψουλες καφέ και τις μπάρες δημητριακών που μας κέρασε. Θα χαρούμε να ξαναπάμε κάποια στιγμή!